Leopoldo Zugaza

Leopoldo Zugaza Fernández (Durango, 1932ko martxoaren 12a - ibidem, 2022ko azaroaren 2a) argitaletxe, kultur sustatzaile eta historialaria izan zen. Miguel Zugazaren aita zen, kultur arloko beste pertsonaia nabarmen bat, hamabost urtez Madrilgo Prado Museoa zuzendu zuena.

 Biografia 
1964an Gerediaga Elkartearen sortzaileetako bat izan zen, sei urte lehenago elkartearen estatutuak idatzi zituenfrankismoaren erregimen politikoaren testuinguruan, 1965ean, elkarte honek (Leopoldo Zugazaren proposamenez) Durangoko Euskal Liburu eta Disko Azoka jarri zuen martxan, gaur egun ere egiten jarraitzen duena eta euskalgintzako urteroko kultur ekitaldi garrantzitsuena dena.

Zarauzko PhotoMuseoa, Durangoko Arte eta Historia Museoa, Gaiak aldizkaria edo Manuel de Larramendi Institutu Bibliografikoa bultzatu zituen ere.. Bere zuzendaritzapean De Re bibliographica argitaratu da 2007 urtetik lehenengo aroan eta 2011tik egungoan, euskal bibliografiaren ingurukoa.

Bizkaiako Aurrezki Kutxako Kultura Saileko aholkulari eta Bilboko Arte Eder Museoko Patronatuko kide ere izan zen. Erakunde honetan presidenteorde kargua izan zuen eta hainbat hobekuntza proposatu zituen herrialdeko museoetan berriberriak zirenean, hala nola liburutegia eta artxiboa eta obra grafikoko kabinete bat ezartzea.

 Sariak eta Aitortzak 

 2016an Arte Ederretan Merezimenduaren Urrezko Domina dago 
 2018an Photospañak emandako Bartolome Ros Saria SARASOLA, Ainhoa .- Kultur sustatzaile nekaezina Berria egunkarian argitaratutako heriotza oharra 2022ko azaroaren 3an.
 2020an, Laida Lertxundi eta Pello Irazurekin batera, Eusko Jaurlaritzaren Gurea Artea Saria eman zioten "sorkuntzaren alde". 

 Erreferentziak 

 Kanpo estekak 

 Leopoldo Zugazari elkarrizketa 2011n

Kategoria:Durangarrak
Kategoria:Bizkaitarrak
Kategoria:Kultura-ekintzaileak
Kategoria:Gerediaga Elkartea
Kategoria:Durangoko kultura
Kategoria:Durangoko historia